એવું જ ઉતમ આત્મજ્ઞાન પરમ પૂજ્ય સદ્દગુરૂદેવશ્રી બળદેવગિરિજી મહારાજશ્રીએ સેવક સમાજમાં ભક્તિ દ્રારા પ્રસરાવ્યું. કોઇપણ રાષ્ટ્રની સાચી સંપતિ સંતો જ હોય છે. તેઓ જે સમયે પ્રગટ થાય છે. એ એમના જન સમુદાય માટે એમનું જીવન જ સાચુ માર્ગદર્શન હોય છે. પૂજ્ય સંતશ્રી આશારામજી બાપુ કહે છે કે ભગવાનના દર્શનથી પણ વધારે લાભ ભગવાનના ચરિત્રો સાંભળવાથી મળે છે અને તે કરતાં પણ સાચા સંતોનું જીવન ચરિત્ર-વાંચવા-સાંભળવાથી વધારે લાભ થાય છે. વિશ્ર્વના કલ્યાણ માટે જે ધર્મની આવશ્યકતા હોય છે, એનો આદર્શ રજુ કરવા માટે સ્વયં ભગવાન જ તત્કાલીન સંતોના સ્વરૂપે પ્રગટ થઈને આવશ્યક લીલા કે ઉપદેશ દ્રારા માનવ સમાજને ધર્મ પ્રત્યે જાગૃત રાખી ધર્માચરણ શીખવે છે. વર્તમાન યુગમાં આ દૈવી કાર્ય જે સંતો દ્રારા થઈ રહ્યું છે. એમાં આવા લોક હ્રદયમાં શ્રધ્ધાના સ્થાને બિરાજનાર પૂણ્યશ્ર્લોકી પરમ પૂજ્ય મહંત બાપુશ્રી બળદેવગિરિજી મહારાજશ્રી એતલી ઉંચાઇએ છે કે શબ્દો દ્રારા વર્ણન કરવું અશ્ક્ય છે. ઘણા વિરાટકાર્યો કર્યા છે. અનેક વિરાટ કાર્યો થઈ રહ્યા છે. તમામ કાર્યો લોકહિત માટે છે. તેમની આ વિરાટ શક્તિના દર્શન કરવા માટે દિવ્યદૃષ્ટિ જોઇએ. દિવ્ય શક્તિ દ્રારા દિવ્ય કાર્યો થતાજ જાય છે. શ્રી વાળીનાથ ધામનો વધુને વધુ ભવ્ય વિકાસ થઈ રહ્યો છે. વધુને વધુ જનસંખ્યા-જનશક્તિને શ્રી વાળીનાથ પ્રત્યે શ્રધ્ધા જાગી રહી છે. સંતોની ભક્તિ સાથે આતિથ્ય સત્કારની ભાવના કઠોર હ્રદયના માનવીને પણ શ્રધ્ધા પૂર્વક આકર્ષે છે. પ્રેમસભર સંતોના આવકાર નાસ્તિકને પણ આસ્તિકતા તરફ વાળે છે. અધર્મી પણ ધર્મભાવનાવાળો બની જાય છે. એવા કરૂણાના સાગર સંતો પરમ પૂજ્ય મહંતબાપુ શ્રી વાળીનાથ ભગવાન અને પરમ પૂજ્ય કોઠારી બાપુશ્રીના માર્ગદર્શન નીચે ઉતમ અને મહાન કાર્યોના ભાગીદાર બની જીવનને ધન્ય બનાવી રહ્યા છે.